laion/Wikipedia-Exotic huggingface dataset:
Surnud 29. veebruaril

Siin loetletakse 29. veebruaril surnud tuntud inimesi. 1528 – Patrick Hamilton, šoti reformija 1592 – Alessandro Striggio, itaalia helilooja 1604 – John Whitgift, Canterbury peapiiskop 1740 – Pietro Ottoboni, itaalia kardinal 1744 – John Theophilus Desaguliers, prantsuse filosoof 1820 – Johann Joachim Eschenburg, saksa kirjanduskriitik 1868 – Ludwig I, Baieri kuningas 1928 – Ina Coolbrith, ameerika kirjanik 1936 – Heinrich Alexander Pridik, eesti filoloog 1940 – Edward Frederic Benson, ameerika kirjanik 1944 – Pehr Evind Svinhufvud, Soome president 1944 – Udo Parrest, Eesti ja Saksa sõjaväelane 1952 – Quo Tai-chi, Hiina Vabariigi diplomaat 1956 – Elpidio Quirino, Filipiinide president 1968 – Tore Ørjasæter, norra luuletaja 1980 – Gil Elvgren, ameerika artist 1980 – Hengo Kings, eesti õigusteadlane 1992 – Ruth Pitter, inglise luuletaja 2000 – Kayla Rolland, mõrvaohver 2004 – Jerome Lawrence, ameerika näitekirjanik 2008 – Vitali Fedortšuk, ukraina päritolu NSV Liidu sõjaväelane ja poliitik, KGB esimehe kohusetäitja ja siseminister 2012 – Davy Jones, Inglismaalt pärit näitleja ja laulja 2016 – Mish‘al ibn ‘Abd al-‘Azīz, Saudi Araabia poliitik 2016 – Alice Arlen, USA stsenarist 2016 – Hannes Löhr, saksa jalgpallur 2016 – Louise Rennison, briti kirjanik 2016 – Josefin Nilsson, rootsi poplaulja ja näitleja 2020 – Vito Kapo, Albaania riigitegelane 2020 – Éva Székely, ungari ujuja 2020 – Vambola Helm, eesti motosportlane ja treener 2020 – Valdur Täll, eesti kõrva-, nina- ja kurguarst 2020 – Dieter Laser, saksa näitleja 2020 – Andrei Vedernikov, vene jalgrattur 2024 – Ali Hassan Mwinyi, Tansaania poliitik, endine president 2024 – Paolo Taviani, itaalia filmilavastaja
Ajukahjustus

Ajukahjustus on närvirakkude häving kas destruktsiooni tõttu (aju trauma) või degeneratsiooni tõttu (näiteks Alzheimeri tõbi). Ajukahjustusega kaasneb sõltuvalt ajukahjustuse raskusest väga laiahaardeline sümptomaatika - alates tagasihoidlikust lihastalitluse häirest kuni koomani. Väga tõsised ajukahjustused võivad lõppeda surmaga, kui saavad kahjustada hingamist ja südame tegevust reguleerivad ajukeskused.
Lineaarkujutus

Matemaatikas nimetatakse lineaarkujutuseks ehk lineaarseks operaatoriks vektorruumide homomorfismi. Vektorruumide endomorfismi nimetatakse vektorruumi lineaarteisenduseks. Olgu K korpus ja V ning W vektorruumid üle K. Kujutust f, mis kujutab ruumi V elemendi mõnele ruumi W elemendile, nimetatakse (vektorruumide) homomorfismiks ehk lineaarkujutuseks, kui f ( v + u ) = f ( v ) + f ( u ) {\displaystyle f(\mathbf {v} +\mathbf {u} )=f(\mathbf {v} )+f(\mathbf {u} )} , f ( c v ) = c f ( v ) {\displaystyle f(c\mathbf {v} )=cf(\mathbf {v} )} , kus c ∈ K on skalaar. Kui ruumid V ja W ühtivad, siis nimetatakse teisendust f lineaarteisenduseks. Lineaarkujutuse jaoks kasutatakse mitmesuguseid tähistusi. Seda võib tähistada väikese ladina või kreeka tähega, näiteks f, nagu tähistatakse funktsioone. Levinud on ka tähistus suure ladina tähega A, kusjuures lineaarkujutuse väärtust punktis v, tähistatakse kui Av (mitte A(v)). Kõikide lineaarkujutuste hulka vektorruumist V (üle K) vektorruumi W (üle K) tähistatakse HomK(V,W). Vektorruumi V (üle K) lineaarteisenduste hulka tähistatakse EndK(V). Lineaarteisenduste A ja B vahel saab defineerida liitmise ( A + B ) v = A v + B v {\displaystyle (A+B)\mathbf {v} =A\mathbf {v} +B\mathbf {v} } ja korrutamise A ( B v ) = ( A B ) v {\displaystyle A(B\mathbf {v} )=(AB)\mathbf {v} } . Saab näidata, et EndK(V) on nende tehete suhtes assotsiatiivne ühikelemendiga ring. Näiteks m×n-järku maatriks kujutab endast lineaarset operaatorit m-mõõtmelisest vektorrruumist n-mõõtmelisse vektorruumi. M. Kilp, Algebra I (1998), lk 70
Makromolekul

Makromolekulid on keemias väga suure molekulmassiga molekulid. Enamasti kasutatakse mõistet biokeemias. Traditsiooniliselt arvatakse siia biopolümeeridest nukleiinhapete (näiteks DNA), valkude (näiteks hemoglobiini), süsivesikute ja lipiidide molekulid, ning mittepolümeersetest molekulidest mitmed tsüklilised molekulid. Makromolekulid tekivad tavaliselt polümerisatsiooni tulemusena. Kõrgmolekulaarsed ühendid Biomolekul Võõrustaja-külalise kompleks
Gjerstadi kirik

Gjerstadi kirik on kahe kiriku nimi: Gjerstadi kirik (Agder), kirik Norras Agderi maakonnas Gjerstadi vallas Gjerstadis Gjerstadi kirik (Osterøy), kirik Norras Vestlandi maakonnas Osterøy vallas Gjerstadis
Gjerstadi kirik (Agder)

Gjerstadi kirik on puukirik Norras Agderi maakonnas Gjerstadi vallas Gjerstadis. Kirik pärineb 1848. aastast. Kirik on ehitatud Christian Heinrich Groschi projekti järgi. Varem samal kohal olnud kirik lammutati. Kirikus on 500 kohta, mis on paigutatud kaheks pingirea ja kaheks galeriina. Kirikukelli on kaks; Amsterdamis (1762) valmistatu kannab pealdist "Soli Deo gloria", teine on Tønsbergist (1839). Kirikul on messingist ristimisvaagen 1676. aastast ning umbes 400 aasta vanused messinglühtrid. Kirikus on ka 17. ja 18. sajandi pastorite ja nende abikaasade portreed. 2004. aasta remondi käigus ennistati kiriku esialgne kuju. Kiriku juures asub surnuaed. Varem samal kohal asunud kirikus teenisid Niels Henrik Abeli vanaisa ja isa Hans Mathias Abel ning Søren Georg Abel. Praegu teenivad seal Gjerstadi koguduse pastor Olav Hofsli ja kaplan Annette Spilling. Kogudus kuulub Aust-Nedenesi praostkonda. Gjerstadi kihelkond
Lote puu

Lote puu ei ole reaalne Maal kasvav taim, vaid müstiline islami metafoor, mis väljendab inimteadmiste ülemist piiri.
Siége Perilous

Siége Perilous on Kameloti kolmas täispikk album. See ilmus 4. augustil 1998. aastal Noise Recordsi poolt. See on esimene album koos uute liikmete - laulja Roy Khani (endine Conceptioni laulja) ja trummari Casey Grilloga; ühtlasi on see viimane album koos klahvpillimängijaga David Pavlickoga. Albumi ümbrisel on lugude järjekorras vead - "Rhydin" peaks olema 6. lugu, "Parting Visions" ja "Once A Dream" peaksid olema üksteise järel (siin näidatud lugude nimekiri on sama nagu plaadiümbrisel). "Providence" – 5:35 (Ettenägelikkus) "Millennium" – 5:15 (Millennium) "King's Eyes" – 6:14 (Kuninga silmad) "Expedition" – 5:41 (Ekspeditsioon) "Where I Reign" – 5:58 (Kus ma valitsen) "Parting Visions" – 3:24 (Lahkumise nägemused) "Once A Dream" – 4:24 (Kord unes) "Rhydin" – 5:03 "Irea" – 4:32 "Siége" (Instrumentaal) – 4:21 Jaapani versioon sisaldab lisalugu: 11. "One Day" – 4:10 (Ühel päeval) Roy Khan – laulja Thomas Youngblood – kitarr, taustavokaal David Pavlicko – klahvpillid Glenn Barry – basskitarr Casey Grillo – trummid Mixitud Tommy Newtoni poolt Area 51 Studios, Celle, Saksamaa Engineers - Mark Prator, Jim Morris, Tom Morris Juhtkond - KMI Entertainment Albumi kaanepilt - Derek Gores Graafiline produktsioon ja kujundus - Rachel Youngblood Fotograaf - Kim Grillo Akustilise kitarri soolo laulus "Siége" - Tore Østby (ARK ja endine Conception'i liige) Koduleht
Gõda poolsaar

Gõda poolsaar (vene Гыданский полуостров) on poolsaar Euraasia põhjaosas Venemaal Taimõri poolsaarest lääne pool. Selle rannikut ümbritsevad Kara mere Tazi laht edelast ja Obi laht läänest ja Jenissei laht idast. Poolsaare põhjaosas on Gõda laht, mis eraldab Gõda poolsaare loodeosas asuvat Javai poolsaart. Gõda poolsaare pikkus on umbes 400 km, laius kuni 400 km. Poolsaare pinnamood on künklik, põhjaosas on pinnas soostunud. Poolsaare lõunaosas paikneb Tanama kõrgustik. Poolsaarel voolavad jõed Tanama ja Juribei. Gõda poolsaar kuulub Jamali Neenetsi autonoomne ringkonna Tazi rajooni koosseisu. Seal asuvad Gõda ja Matjuisale asula.
Suura

Suura (araabia keeles سورة sūrah) on peatükk Koraanis. Suura koosneb omakorda sektsioonidest ehk aya'dest. Kokku on koraanis 114 suurat. Lühim suura koosneb ainult kolmest sektsioonist, pikim 286-st. Suurasid nimetatakse nii nende nimede kui järjekorranumbrite järgi.
Termokarst

Termokarst ehk pseudokarst ehk glatsiokarst ehk ebakarst on igikeltsa laigutine sulamine, mille tagajärjeks on negatiivsete pinnavormide (alasside) kujunemine. Termokarsti olemus seisneb selles, et pinnase all olev jää sulab aegamööda ning selle kohal olev pinnas vajub tekkinud tühimikku, moodustades negatiivse pinnavormi. Termokarstil ei ole mingit pistmist karstinähtuse ehk kivimite lahustumisega, sellest ka nimetus pseudokarst. Karstiga on seda nähtust seostatud sellepärast, et termokarsti poolt jäetud pinnavormid sarnanevad karsti langatuslehtritega. Termokarst oli mandrijää taandumise järel tavaline nähtus ka Eesti alal, sest mandrijääst jäi maha palju irdjää panku, mis pinnakatte all aeglaselt sulasid. Termokarsti nõgudesse kujunevad tihti termokarstijärved.
Dominion (Kameloti album)

"Dominion" on teine täispikk Kameloti album, mis anti välja 1997. aastal Noise Recordsi poolt. See on viimane album koos laulja Mark Vanderbilti ja trummari Richard Warneriga. "Ascension" – 1:25 (Tõus) "Heaven" – 3:39 (Taevas) "Rise Again" – 4:06 (Tõusen taas) "One Day I'll Win" – 5:39 (Ühel päeval ma võidan) "We Are Not Separate" – 3:45 (Me ei ole lahus) "Birth of a Hero" – 5:17 (Kangelaste sünd) "Creation" – 5:06 (Loomine) "Sin" – 3:35 (Patt) "Song of Roland" – 4:54 (Rolandi laul) "Crossing Two Rivers" – 4:29 (Kahe jõe ületamine) "Troubled Mind" – 4:39 (Ärev meel) Mark Vanderbilt – laulja Thomas Youngblood – kitarrist, taustalaulja David Pavlicko – klahvpillimängija Glenn Barry – basskitarrist Richard Warner – trummar Produtseerinud ja kavandatud Jim Morris D.U.A.F. Productionsile Assistendid Dave Wehner, Brian Benscoter Juhtkond KMI Entertainment Fotograaf Buni Zubaly Albumi kaanepilt ja kujundus Derek Gores Kujunduse konsultant Rachel Youngblood Õiguslik esindus Julie Milham, Esq. Koduleht
Gõda

Gõda (Гыда) on alev Jamali Neenetsi autonoomses ringkonnas Tazovski rajoonis Kara mere Gõda lahe rannikul Gõda jõe suubumiskohal. Alevis elab 3427 inimest (2007), neist ligi 90% on neenetsid. Alevis on meresadam, internaatkeskkool, lasteaed, raamatukogu, klubi ja haigla.
Talmadge Hayer

Talmadge Hayer (ka: Talmadge X Hayer; sünninimi: Thomas Hagan) on organisatsiooni Nation of Islam liige, kes osales Malcolm X-i mõrvamises 21. veebruaril 1965 New Yorgis Auduboni tantsusaalis. Aastal 1961 arreteeriti ta huligaansuse eest ja aastal 1963 varastatud tulirelvade omamise eest. Mõrva ajal oli ta 22-aastane. Ta oli 180 cm pikk ja kaalus 180 naela. Ta oli organisatsiooni Fruit of Islam liige ja elas New Jersey osariigis Patersonis. Ta mõisteti süüdi ja eluks ajaks vangi.
Tsellofaan

Tsellofaan (inglise keeles cellophane sõnadest cellulose 'tselluloos' ja diaphane 'läbipaistev') on tselluloosist saadud läbipaistev pakke- ja kattematerjal. Seda kasutatakse palju toidukaupade pakkimisel, sest see laseb halvasti läbi õhku, rasva, baktereid ja vett.
Mann

Mann on ajalooline mõõtühik Kreekas, Lähis-idas ja Mesopotaamias, võrdub 497,7 grammiga (hispaania Wiki rikkaliku artikli andmetel 491,175g). 1 mann = 60 seeklit (mõnes allikas 50) 1 talent = 60 manni Haljand Udam kasutas tõlkides Ali Safi "Inimlikke imetabasusi" (LR 41-43, 1982) kaalumõõtühiku tõlkena "mann".
Täiuslik vaikus

"Täiuslik vaikus" on plaadifirma ECM solistide muusikafestival. "ECM-i festivalil esitavad tipud täiuslikku vaikust". ERR. 12. veebruar 2009.
Teisendus

Teisenduseks nimetatakse matemaatikas kujutust mingist hulgast iseendasse. Sõna "teisendus" kasutatakse mõnikord samas tähenduses sõnadega "funktsioon", "kujutus" või "operaator". Hulga A teisenduste f ja g korrutis on defineeritud järgmiselt: ( f g ) ( x ) = f ( g ( x ) {\displaystyle (fg)(x)=f(g(x)} hulga A iga elemendi x korral. Hulga A teisendused moodustavad korrutamise suhtes monoidi, mille ühikelemendiks on samasusteisendus. Bijektiivsed, injektiivsed ja sürjektiivsed teisendused on teisendused, mis on vastavalt bijektsioonid, injektsioonid ja sürjektsioonid. Kujutus M. Kilp, Algebra I (1998), lk 17 P. Oja, Hulgateooria (2006), lk 15
Võrdus

Võrduseks nimetatakse matemaatikas valemit, mis väidab, et kahe avaldise, näiteks a ja b, väärtused on võrdsed. Tähistatakse a=b. Ainult arve sisaldavat võrdust nimetatakse arvvõrduseks. Tundmatut suurust sisaldav võrdus on võrrand. Võrdus ei pea ilmtingimata olema tõene; ka ilmselgelt vale võrdus (näiteks 1=2) on ikkagi võrdus. Tõest arvvõrdust või muutujate kõikide väärtuste korral tõeseks osutuvat võrdust nimetatakse samasuseks. Lihtsaid võrdusi: 1 + 2 = 3 {\displaystyle 1+2=3} a + b = c {\displaystyle a+b=c} Võrdused võivad sisaldada mistahes matemaatilisi funktsioone, tehteid jne. cos 2 ⁡ ( θ ) + sin 2 ⁡ ( θ ) = 1 {\displaystyle \cos ^{2}(\theta )+\sin ^{2}(\theta )=1} Kui x ja y on reaalarvud, siis kehtib alati võrdus ehk samasus: ( x + y ) 2 = x 2 + 2 x y + y 2 {\displaystyle (x+y)^{2}=x^{2}+2xy+y^{2}} . Võrduse mõlema poolega sama matemaatilise tehte tegemisel saadakse ühest tõesest võrdusest teine tõene võrdus. Võrduse põhiomadusteks loetakese järgmist kolme omadust: Võrduse pooli võib vahetada. Võrduse mõlema poolega võib liita ühe ja sama arvu või avaldise. Selle omaduse alusel saab võrduses olevaid liidetavaid viia võrduse ühelt poolelt teisele, muutes nende märgid tagurpidiseks. Võrduse mõlemat poolt võib korrutada või jagada ühe ja sama nullist erineva arvuga. Võrduse omadustest tulenevad ka võrrandi omadused. ekvivalents samasus seos kommutatiivsus mittevõrdus assotsiatiivsus distributiivsus võrrand võrratus Ü. Kaasik, Matemaatikaleksikon (Valgus 1982) "Võrdus". Matemaatika põhivara, matemaatika.edu.ee. Originaali arhiivikoopia seisuga 4. märts 2016. Vaadatud 19. veebruar 2022. "Võrduse omadused". Matemaatika põhivara, matemaatika.edu.ee. Originaali arhiivikoopia seisuga 5. detsember 2021. Vaadatud 19. veebruar 2022.
Casey Grillo

Casey Grillo (sündinud 16. oktoober 1976 Oklahomas Enidis) on USA trummar, kes mängis sümfoonilise power metal'i ansamblis Kamelot 2018. aastani. Ta hakkas trumme mängima 10-aastaselt. 1997. aastal kutsusid Thomas Youngblood ja Glenn Barry teda Richard Warneri asemele Kameloti trummariks. Casey salvestas 2006. aastal trumme Edu Falaschi sooloprojekti Almah jaoks. "Siége Perilous" (1998) "The Fourth Legacy" (1999) "The Expedition" (2000) "Karma" (2001) "Epica" (2003) "The Black Halo" (2005) "One Cold Winter's Night" (2006) "Ghost Opera" (2007) "Poetry for the Poisoned" (2010) "Silverthorn" (2012) "Haven" (2015) "Slave To The Power: Iron Maiden Tribute" (2000) "The Music Remains The Same: The Led Zeppelin Tribute" (2003) Consortium Project – "Consortium Project III - Terra Incognita" (2003) Almah – "Almah" (2007) Conception (1996–1997) "KAMELOT Parts Ways With Drummer CASEY GRILLO, Announces Replacement". Blabbermouth.net. 5. veebruar 2018. Vaadatud 18.02.2020. "Almah". AFM Records. 16.10.2008. Originaali arhiivikoopia seisuga 19. november 2008. Vaadatud 18.02.2020. Koduleht Casey Grillo Myspace'is Consortium Project
Valem

Valemiks nimetatakse matemaatikas ja selle rakendustes tavaliselt sümbolite (matemaatiliste märkide, tähtede ja nii edasi) mõtestatud kombinatsiooni. Kitsamalt on valemit määratletud ka matemaatiliste märkide kombinatsioonina, millega väljendatakse mingit väidet. Valemite abil saab esitada näiteks propositsioone, avaldisi ja definitsioone. Valemi abil võib väljendada näiteks teatud kvantitatiivsete suuruste omavahelist seost või loogilist seost väidete vahel (loogikavalem). Математическая энциклопедия, kd 5, Moskva 1985, lk 646. Ü. Kaasik. Matemaatikaleksikon, Valgus 1982.
Samasusteisendus

Samasusteisendus ehk ühikteisendus on teisendus 1A: A → A (A on mittetühi hulk), mis jätab iga A elemendi iseendaks, st 1 A ( a ) = a {\displaystyle 1_{A}(a)=a} mis tahes a∈A korral. Samasusteisendus on hulga teisenduste monoidis ühikelemendiks. Teisendus Funktsioon M. Kilp, Algebra I (1998), lk 17
Walter Baade

Wilhelm Heinrich Walter Baade (4. märts 1893 Schröttinghausen – 25. juuni 1960 Göttingen) oli saksa astronoom, kes 1931 emigreerus USA-sse. Ta töötas Mount Wilsoni ja Palomari observatooriumis ning oli hiljem Göttingeni ülikooli Gaussi professor. Koos Fritz Zwickyga esitas ta hüpoteesi, et supernoovad võivad tekitada neutrontähti. Kasutades ära Teise maailmasõja aegset pimendust, mis vähendas valgusreostust Mount Wilsoni observatooriumis, lahutas ta esmakordselt tähed Andromeeda galaktika keskmes. Sellele tuginedes defineeris ta populatsioonitüübid. Ta avastas, et on kaks tüüpi tsefeiide, ning tegi kindlaks, et Krabi udukogu on 1054. aasta supernoova jäänus. Samuti tegi ta kindlaks mitme raadiokiirguse allika optilised vasted. Ta avastas 10 asteroidi, sealhulgas pika tiirlemisperioodiga 944 Hidalgo, Apollo tüüpi asteroidi 1566 Icarus, mille periheel on Päikesele lähemal kui Merkuuri periheel, ning Amori-tüüpi asteroidi 1036 Ganymed. 1958 – Henry Norris Russelli auhind
Orissaare sadam

Orissaare sadam on sadam Orissaares. Sadama geograafilised koordinaadid on 58° 33′ 45″ N, 23° 5′ 37″ E. Suurim võimalik laev: pikkus 20 m, süvis 2,3 m. Orissaare sadama 360° aeropanoraam / aerofoto Infoleht
Kuivastu maantee

Kuivastu maantee (varem Kingissepa maantee) on tänav Orissaares, mis on ühtlasi osa Tumala – Orissaare – Väikese väina maanteest. Teelt saavad alguse Kase, Aia, Koidu, Sadama ja Kaluri tänav ning Ranna puiestee. Orissaare Gümnaasiumi hoone, Kuivastu maantee 29, jääb maanteest vasakule. Orissaare bussiootepaviljon asub maanteest paremal gümnaasiumihoone vastas. Orissaare vallavalitsuse hoone jääb maanteest vasakule. Haldushoone Kuivastu maantee 35 Orissaare kultuurimaja, Kuivastu maantee 37 Orissaare Kultuurimaja Kuivastu mnt 37 maht ja fassaadid kultuurimälestiste riiklikus registris (vaadatud 19.02.2022) Haldushoone Kuivastu mnt 35 maht ja fassaadid kultuurimälestiste riiklikus registris (vaadatud 19.02.2022)
Vahad

Vahad on aineklass estrite rühmast. Nende hulka arvatakse kõik kõrgemate rasvhapete estrid kõrgemate alkoholidega (välja arvatud glütserooliga). Vahad tekivad kõrgemate rasvhapete esterifitseerumisel. Agregaatolekult on vahad kas poolvedelad või tahked. Enamikku vahasid iseloomustavad järgmised tunnused: plastilisus tavatemperatuuridel; kõrgem sulamistemperatuur kui 45 °C; pärast sulamist suhteliselt väike viskoossus; vees lahustumatus; hüdrofoobsus ehk veetõrjuvus. Päritolult saab vahasid liigitada taimseteks, loomseteks, fossiilseteks ja sünteetilisteks. Taimevahadest on üks tuntumaid karnauubavaha, loomavahadest aga mesilasvaha ja spermatseet. Mesilasvaha
Garri Abelev

Garri Izrailevitš Abelev (Гарри Израйлевич Абелев; 10. jaanuar 1928 Moskva – 23. detsember 2013 Moskva) oli Venemaa immunoloog. Ta avastas, et kasvajad sünteesivad embrüonaalvalku (α-fötoproteiini). Ta on uurinud immunodiagnostika teoreetilisi aluseid onkoloogias. Juulis 2007 kirjutas ta alla "Kümne akadeemiku kirjale" president Vladimir Putinile. 1987 NSV Liidu Teaduste Akadeemia (1991. aastast Venemaa Teaduste Akadeemia) korrespondentliige 1978 NSV Liidu riiklik preemia 26. maist 2000 Venemaa Teaduste Akadeemia tegevliige (akadeemik) Ta oli abielus ning tal oli kaks last. Ta huvitus muusikast, ajaloost ja teadusest.
Gjerstadi kihelkond

Gjerstadi kihelkond oli Norra kiriku kirikuhaldusüksus kuni 2004. aastani. Kihelkond kuulus Agderi ja Telemargi piiskopkonna Aust-Nedenesi praostkonda. Praegu vastavad sellele Gjerstadi kogudus ja Vegårshei kogudus. Enne 1745. aastat koosnes Gjerstadi kihelkond Gjerstadi kogudusest, Vegårshei kogudusest, Sønneløvi (Søndeledi kogudusest) ja Risøri kogudusest. Aastal 1745 eraldati Risøri kihelkonnast Sønneløvi (Søndeledi) ja Risøri kogudus. Aastal 1746 said Gjerstadi kihelkonna Egelandi metallurgiatehase töölised loa käia kirikus Søndeledi koguduses. Vegårshei kogudus liideti 1812 Holti kihelkonnaga, kuid viidi 1828 Gjerstadi kihelkonna alla tagasi. Gjerstadi kihelkonna piirides sai 1. jaanuaril 1838 alguse Gjerstadi vald. rootsweb.ancestry.com
Kujutis (matemaatika)

Kujutis ehk teisend on matemaatikas lähtehulga A mõne elemendi a funktsiooni f : A → B korral sihthulga B element f(a). Hulga A mõne alamhulga C ⊂ A kujutiseks funktsiooni f : A → B korral nimetatakse hulka f ( C ) = { f ( x ) | x ∈ C } {\displaystyle f(C)=\{f(x)|x\in C\}} . Funktsioon Hulk Ü. Kaasik, Matemaatikaleksikon (Valgus 1982) M. Kilp, Algebra I (1998), lk 16
Kujutis (täpsustus)

Kujutis on mitmetähenduslik sõna: kujutis on kunstis või kartograafias objekti graafiline esitlus kujutis on matemaatikas lähtehulga mõne alamhulga või elemendi kujutis sihthulgas. kujutis on optikasüsteemis tekkiv eset jäljendav valgusmoodustis.
Gjerstadi vapp

Gjerstadi valla vapp on Norra Agderi maakonna Gjerstadi valla vapp. Vapp kinnitati 18. aprillil 1986. Vallal on kujutatud kolm voolimisnuga (tollekniv), mis osutavad Gjerstadi valla sepikodadele ja noaseppadele. Vald on olnud üks Norra noategemise keskusi. Nugade valmistamise traditsioon ulatub seal aegade hämarusse. Per Kato Erikseni ja Knut Molandi raamatus "Gjerstad og Vegårshei Knivbok" öeldakse: "Pole päris võimatu, et see traditsioon ulatub tagasi viikingiaega, võib-olla kaugemalegi." Vapi kavandi saamiseks korraldati konkurss, mille võitis vallaelanik Odd Kjell Mostad.
Helena Ekholm

Hanna Helena Ekholm (neiupõlvenimi Jonsson; sündinud 6. septembril 1984 Helgumis) on Rootsi laskesuusataja, kes on võistelnud maailma karikasarjas alates 2005-2006 hooajast. Jonsson alustas võistlemist 2002. aastal ja osales esimest korda täiskasvanute võistlustel Pokljukas 2006. aasta MM-il, kus ta sai segateatevõistluses kuuenda koha. 2007. aasta MM-il Anterselvas tuli Jonsson Rootsi naiskonnaga Prantsusmaa ja Norra ees segateatesõidu maailmameistriks. 2008. aasta MM-i Östersundis ei suutnud Jonsson koduseinte toetust ära kasutada ja sai individuaaldistantsil parima koha 15 km ühisstardiga sõidus, kus ta oli viies. Segateatesõidus pidi ta leppima neljanda kohaga. Pyeongchangis toimunud 2009. aasta maailmameistrivõistlustel tuli ta 10 km jälitussõidus maailmameistriks. Päev varem tuli ta 7,5 km sprindis viiendaks ja pidi ka jälitussõitu viiendana alustama, kuid tänu heale sõidule ja paremale laskmisele konkurentide ees jõudis ta parima ajaga finišisse. Maailma karikasarjas saavutas Jonsson esimese poodiumikoha ja kohe ka võidu 18. märtsil 2007 Hantõ-Mansiiskis ühisstardiga sõidus. Maailma karikasarja üldarvestuses oli tema parim koht 2007-2008 hooajal, kui ta oli üheksas. 2008-2009 hooaja arvestuses on ta praegu (seisuga 15. veebruar 2009) teisel kohal. 2007 Anterselvas maailmameister 4x6 km segateatesõidus 2009 Pyeongchangis maailmameister 10 km jälitussõidus Helena Ekholmi koduleht Helena Ekholmi fännide koduleht saksa- ja rootsikeelne (arhiveeritult) Helena Ekholmi Biathlonworldi kodulehel
Põhjamaade Hirm

Põhjamaade Hirm (pseudonüüm) (sündinud 10. septembril 1985) on eesti räppar. Põhjamaade Hirm võitis 2005. aastal MC-Battle'i. Ta on üks osaline hiphopiprojektis "Kuuluud" ja koostööprojektis DVPH (Dragan Volta Põhjamaade Hirm). Lisaks on ta koostööd teinud ka paljude teiste Eesti räpparitega. 2. jaanuaril 2013 andis DVPH välja albumi "Mõtted on mujal". Album "Natuke veel" järgnes 1. detsembril 2014. Koos Genkaga loodi projekt "12EEK Monkey", nende album “Xibalba Spa” nägi ilmavalgust 2017. aasta veebruaris. "Maailma südame põhjast" (2006, Legendaarne Records) "Nagu Vaataks Pilvi" (2021, Legendaarne Records) "Elu Ja Surma Küsimus" (2024, Tuumapealik) Põhjamaade Hirm andmebaasis MusicBrainz (inglise keeles) Räpparite võistluse «MC Battle» võitis Põhjamaade Hirm Õhtuleht 25. aprill 2005 Kaarel Kressa. "Põhjamaade Hirm" Eesti Päevaleht. 3. juuni 2006 Siim Nestor. "Kes on Põhjamaade Hirm?". Eesti Ekspress. 6. juuni 2006 Siim Nestor. "Kuuluud "Kummuli kaheksa, üheksanda maailma imelik"". Eesti Ekspress. 1. veebruar 2008